ଦୁଇ ଦିନ ତଳେ ଘରକୁ ଘର ବୁଲି ବୟସ୍କ ଓ ଭିନ୍ନକ୍ଷମ ଲୋକଙ୍କ ସ୍ବାବ୍ ସଂଗ୍ରହ କରିବା ପାଇଁ ଏକ ଗାଡ଼ିର ଶୁଭାରମ୍ଭ କରାଯାଇଥିଲା । ଏବେ ଆରମ୍ଭ ହୋଇଥିବା ଘରକୁ ଘର ବୁଲି ଟିକାକରଣ ପ୍ରକ୍ରିୟାକୁ ଲୋକେ ସ୍ୱାଗତ କରିଛନ୍ତି ।
ଘରକୁ ଘର ବୁଲି ଟିକାକରଣ ସୁବିଧାର ଶୁଭାରମ୍ଭ କରୁଛନ୍ତି ଗଞ୍ଜାମ ଜିଲ୍ଲାପାଳ ବିଜୟ ଅମୃତା କୁଳାଙ୍ଗେ ।
Share this:
ବ୍ରହ୍ମପୁରଃ ରାଜ୍ୟରେ ପ୍ରଥମ ଥର ପାଇଁ ବ୍ରହ୍ମପୁରରେ ଆରମ୍ଭ ହୋଇଛି ଘରକୁ ଘର ବୁଲି ଟିକାକରଣ । ସହରରେ ୭୦ ବର୍ଷରୁ ଅଧିକ ବୟସର ବ୍ୟକ୍ତି ଓ ଭିନ୍ନକ୍ଷମ ଲୋକଙ୍କ ପାଇଁ ଏହି ସୁବିଧା ଉପଲବ୍ଧ କରାଇଛି ବ୍ରହ୍ମପୁର ମହାନଗର ନିଗମ (ବି.ଏମ୍.ସି.) ।
ଟିକାକରଣ ପାଇଁ ଜାରି କରାଯାଇଥିବା ଫୋନ୍ ନମ୍ବରରେ କଲ୍ କରି ପଞ୍ଜୀକରଣ କରିଥିବା ଲୋକଙ୍କ ଘରେ ଟିକାକରଣ ଗାଡ଼ି ପହଞ୍ଚି ଟିକା ଦେଉଛି । ବି.ଏମ୍.ସି. କାର୍ଯ୍ୟାଳୟରେ ସୋମବାର ଦିନ ଏହି ଟିକାକରଣ ଗାଡ଼ିର ଶୁଭାରମ୍ଭ କରିଛନ୍ତି ଗଞ୍ଜାମ ଜିଲ୍ଲାପାଳ ବିଜୟ ଅମୃତ କୁଳାଙ୍ଗେ । ଏହି ଗାଡ଼ି ଦ୍ବାରା ବିଶେଷ କରି ବୟସ୍କ ଓ ଭିନ୍ନକ୍ଷମମାନେ ଉପକୃତ ହୋଇପାରିବେ । ପୂର୍ବରୁ ଭିନ୍ନକ୍ଷମ ଓ ବୟସ୍କ ବ୍ୟକ୍ତିମାନେ ଟିକାକରଣ କେନ୍ଦ୍ରକୁ ଯାଇ ଭିଡ଼ରେ ଘଣ୍ଟା ଘଣ୍ଟା ଧରି ଠିଆ ହେବା ପରେ ଟିକା ନେଉଥିଲେ । ଏବେ ଆଉ ସେ ସମସ୍ୟା ହେବ ନାହିଁ । ବି.ଏମ୍.ସି.ର ଏହି ପଦକ୍ଷେପକୁ ସ୍ବାଗତ କରିଛନ୍ତି ସହରବାସୀ ।
"ଘରକୁ ଘର ବୁଲି ଲୋକଙ୍କୁ ଟିକା ଦେବା ବ୍ୟବସ୍ଥା ରାଜ୍ୟରେ ପ୍ରଥମ ଥର ପାଇଁ ଆରମ୍ଭ କରିଛି ବି.ଏମ୍.ସି. । ଲୋକେ ଫୋନ୍ ନମ୍ବର ଦ୍ବାରା ଯୋଗାଯୋଗ କରି ନିଜର ନାମ ଓ ଠିକଣା ଦେଇ ସ୍ଳଟ୍ ବୁକିଂ କରିପାରିବେ । ସ୍ଳଟ୍ ବୁକିଂ ସ୍ବୀକୃତ ହେବା ପରେ ବି.ଏମ୍.ସି. ପକ୍ଷରୁ ସମ୍ପୃକ୍ତ ବ୍ୟକ୍ତିମାନଙ୍କୁ ଟିକା ଦିଆଯିବା ନେଇ ପୂର୍ବରୁ ସୂଚିତ କରାଯିବ । ଦିଆଯାଇଥିବା ସୂଚନା ମୁତାବକ ଭ୍ୟାକ୍ସିନେଟରମାନେ ଯାଇ ପହଞ୍ଚିବେ ଓ ଲୋକଙ୍କୁ ଟିକା ଦେବେ । ବୟସ୍କ ଓ ଭିନ୍ନକ୍ଷମ ଲୋକେ ଏହି ସୁବିଧାର ଲାଭ ଉଠାଇବାକୁ ମୁଁ ଅନୁରୋଧ କରୁଛି," କହିଛନ୍ତି ଗଞ୍ଜାମ ଜିଲ୍ଲାପାଳ ବିଜୟ ଅମୃତ କୁଲାଙ୍ଗେ ।
ପ୍ରଥମ ଦିନରେ ୧୦୦ ଜଣ ଲୋକଙ୍କ ଘରକୁ ଯାଇ ଟିକାକରଣ କରିବା ଲକ୍ଷ୍ୟ ରଖାଯାଇଥିଲା ।
ଏହା ବି ପଢ଼ନ୍ତୁ | ଆସିଲା କରୋନା ପଛରେ ଥିବା ସାଙ୍ଘାତିକ ସତ୍ୟଃ ଚୀନ୍ ଏହାକୁ ଜୈବିକ ଅସ୍ତ୍ର ଭାବେ ପରୀକ୍ଷା କରୁଥିଲା!
"ଦୁଇ ଦିନ ତଳେ ଲୋକଙ୍କ ଚାହିଦାକୁ ଦୃଷ୍ଟିରେ ରଖି ଘରକୁ ଘର ବୁଲି ବୟସ୍କ ଓ ଭିନ୍ନକ୍ଷମ ଲୋକଙ୍କ ସ୍ବାବ୍ ସଂଗ୍ରହ ପାଇଁ ଏକ ଗାଡ଼ିର ଶୁଭାରମ୍ଭ କରାଯାଇଥିଲା । ସେହି ଗାଡ଼ି ଲୋକଙ୍କ ନିକଟକୁ ଯାଇ ସ୍ବାବ୍ ସଂଗ୍ରହ କରୁଛି । ଏବେ ବୟସ୍କ ଓ ଭିନ୍ନକ୍ଷମମାନଙ୍କ ପାଇଁ ଘରକୁ ଘର ବୁଲି ଟିକାକରଣ ପ୍ରକ୍ରିୟା ଆରମ୍ଭ ହୋଇଛି । ବି.ଏମ୍.ସି.ର ଏହି ପଦକ୍ଷେପକୁ ଆମେ ସ୍ବାଗତ କରୁଛୁ," କହିଛନ୍ତି ବ୍ରହ୍ମପୁର ବାସିନ୍ଦା ସରୀତା ପଣ୍ଡା ।
ପ୍ରଥମ ଦିନରେ ୧୦୦ ଜଣ ଲୋକଙ୍କ ଘରକୁ ଯାଇ ଟିକାକରଣ କରିବା ଲକ୍ଷ୍ୟ ରଖାଯାଇଥିଲା । ଯଦି କମ୍ ସମୟ ମଧ୍ୟରେ ଏହା ଶେଷ ହେଉଛି ତେବେ ଟିକାକରଣ ସଂଖ୍ୟା ବଢ଼ାଇବା ସହିତ ଏଥି ପାଇଁ ଅଧିକ ଗାଡ଼ିର ବ୍ୟବସ୍ଥା କରି ଟିକାକରଣକୁ ବ୍ୟାପକ କରିବା ପାଇଁ ଲକ୍ଷ୍ୟ ରଖିଛି ବି.ଏମ୍.ସି. ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
